CELEX: C2005/143/33
Language: et
Date: 2005-06-11 00:00:00
Title: Kohtuasi C-142/05: Eelotsusetaotlus, mille esitas Luleå tingsrätt (Rootsi) 21. märtsi 2005. aasta määrusega kohtuasjas Åklagaren versus Percy Mickelsson ja Joakim Roos

11.6.2005   
            
            
               ET
            
            
               Euroopa Liidu Teataja
            
            
               C 143/23
            
         Eelotsusetaotlus, mille esitas Luleå tingsrätt (Rootsi) 21. märtsi 2005. aasta määrusega kohtuasjas Åklagaren versus Percy Mickelsson ja Joakim Roos
   (Kohtuasi C-142/05)
   (2005/C 143/33)
   Kohtumenetluse keel: rootsi
   Euroopa Ühenduste Kohus on saanud Luleå tingsrätt'i (Rootsi) 21. märtsi 2005. aasta määrusega esitatud eelotsusetaotluse kohtuasjas Åklagaren v. Percy Mickelsson ja Joakim Roos, mis saabus kohtukantseleisse 24. märtsil 2005.
   Luleå tingsrätt (Rootsi) küsib Euroopa Kohtult eelotsust järgmistes küsimustes:
   
               1.
            
            
               
                           a)
                        
                        
                           Kas EÜ artiklid 28–30 välistavad sellised siseriiklikud õigusnormid, nagu on Rootsi jeti-eeskirjad, mis keelavad jeti kasutamise mujal, kui avalikel laevatatavatel veeteedel ja veekogudel, mille kohta kohalik omavalitsus on kehtestanud eeskirjad jetide kasutamise lubamise kohta?
                        
                     
                           b)
                        
                        
                           Teise võimalusena, kas EÜ artiklid 28–30 takistavad liikmesriigil kohaldada selliseid õigusnorme, millega keelatakse jetide kasutamine ka veekogudel, mille suhtes kohalikud omavalitsused ei ole veel läbi viinud analüüsi, kas kehtestada eeskirju, mis lubavad jetide kasutamist või mitte?
                        
                     
         
               2.
            
            
               Kas Euroopa parlamendi ja nõukogu direktiiv 2003/44/EÜ (1), millega muudetakse direktiivi 94/25/EMÜ lõbusõidulaevu käsitlevate liikmesriikide õigusnormide ühtlustamise kohta, välistab sellised siseriiklikud õigusnormid, mis keelavad ülalkirjeldatud viisil jeti kasutamise?
            
         
      (1)  Euroopa Parlamendi ja nõukogu 16. juuni 2003. aasta direktiiv 2003/44/EÜ, millega muudetakse direktiivi 94/25/EMÜ lõbusõidulaevu käsitlevate liikmesriikide õigusnormide ühtlustamise kohta (ELT L 214, 26.8.2003, lk 1).